CELEX: 62010TN0075
Language: et
Date: 2010-02-17 00:00:00
Title: Kohtuasi T-75/10: 17. veebruaril 2010 esitatud hagi — Embraer jt versus komisjon

1.5.2010   
            
            
               ET
            
            
               Euroopa Liidu Teataja
            
            
               C 113/52
            
         17. veebruaril 2010 esitatud hagi — Embraer jt versus komisjon
   (Kohtuasi T-75/10)
   2010/C 113/84
   Kohtumenetluse keel: inglise
   
      Pooled
   
   
      Hagejad: Empresa Brasileira de Aeronáutica, SA (Embraer) (São José dos Campos, Brasiilia), Embraer Aviation Europe SAS (EAE) (Villepinte, Prantsusmaa), Indústria Aeronáutica de Portugal SA (OGMA) (Alverca do Ribatejo, Portugal) (esindajad: solicitor U. O’Dwyer ja solicitor A. Martin)
   
      Kostja: Euroopa Komisjon
   
      Hageja nõuded
   
   
               —
            
            
               tühistada vaidlustatud otsus;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagejad paluvad tühistada komisjoni 17. juuni 2009. aasta otsus C(2009) 4541 lõplik, millega tunnistatakse ühisturuga kokkusobivaks Ühendkuningriigi ametiasutuste poolt Bombardier’le (Short Brothers) antud abi teatud lennundustustoote väljatöötamise ja tootmisega seotud uurimis- ja arenduskulude rahastamiseks [N 654/2008] (1). Komisjon võttis oma otsuse vastu pärast ELTL artikli 108 lõike 3 alusel läbi viidud esialgset uurimist. Hagejad on abi saaja konkurendid, nad on esitanud kaebuse kavandatud abi vastu, milles nad paluvad komisjonil algatada ametliku uurimismenetluse.
   Oma tühistamishagi põhjenduseks esitavad hagejad järgmised õigusväited:
   
                
            
            
               Esiteks väidavad nad, et komisjonil tekkisid riigiabi ühisturuga kokkusobivuse esialgse uurimismenetluse käigus tõsised raskused ning seega oleks ta pidanud algatama ELTL artikli 108 lõikes 2 ette nähtud ametliku uurimismenetluse. Edasi väidavad nad, et kuna komisjon ei algatanud ametlikku uurimismenetlust, siis jättis ta hagejad ilma õigusest, et nendega konsulteeritakse komisjoni uurimismenetluse käigus. Hagejate väitel on selle puhul tegemist menetlusveaga, millega rikutakse aluslepingut.
            
         
                
            
            
               Komisjonil tekkinud raskustest annavad tunnistust:
               
                           —
                        
                        
                           esialgse menetluse pikkus ja asjaolud;
                        
                     
                           —
                        
                        
                           asjaolu, et komisjon ei määratlenud 100–149-kohaliste lennukite tiibade turgu asjaomaste toodete turuna;
                        
                     
                           —
                        
                        
                           asjaolu, et komisjon ei analüüsinud riigiabi mõju konkurentsile 100–149-kohaliste lennukite tiibade turul;
                        
                     
                           —
                        
                        
                           komisjoni analüüs mõju kohta, mida riigiabi avaldab konkurentsile 100–149-kohaliste valmislennukite turul on ebapiisav ja mittetäielik.
                        
                     
         
                
            
            
               Teiseks, hagejad väidavad hagejad, et asjaolu, et komisjon määratles sihtturuna õhusõidukite osade tootmise turu ning jättis asjaomase turuna määratlemata 100–149-kohaliste lennukite tiibade turu, kujutab endast ilmset hindamisviga abi ühisturuga kokkusobivuse hindamise menetluses, mis on läbi viidud ELTL artikli 108 lõike 3 punkti c alusel.
            
         
                
            
            
               Kolmandaks, nad väidavad, et asjaolu, et komisjon ei analüüsinud riigiabi mõju konkurentsile asjaomasel, s.o 100–149-kohaliste lennukite tiibade turul, kujutab endast ELTL artikli 108 lõike 3 punkti c alusel toimunud riigiabi ühisturuga kokkusobivuse hindamise menetluses tehtud ilmset hindamisviga.
            
         
                
            
            
               Neljandaks, nad kinnitavad, et komisjoni ebapiisav ja mittetäielik analüüs mõju kohta, mida riigiabi avaldab konkurentsile 100–149-kohaliste valmislennukite turul, kujutab endast ELTL artikli 108 lõike 3 punkti c alusel toimunud riigiabi ühisturuga kokkusobivuse hindamise menetluses tehtud ilmset hindamisviga.
            
         
      (1)  ELT 2009, C 298, lk 2.